# ac'hann da
## Brezhoneg
### Etimologiezh

    Eus ac'hann ha da.

### Troienn araogenn

ac'hann da
* A verk al lec'hiañ
* A verk an amzeriañ (ac'hann d'ur c'houlz bennak)
** ... ac'hann d' an eost a zeu ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)
** ... ac'hann d'ar varn ne varvin ket, siwazh! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 226.)
* ac'hann d'an noz
* ac'hann da warc’hoazh, ac'hann d'arc’hoazh
** Ha pa gomzfen ac'hann da warc’hoazh ar beure ne c’hallfen ket dont a-benn da laret holl. — (Fañch an Uhel, Kontadennoù ar Bobl/1, Al Liamm, 1984, p. 30.)
* ac'han da neuze
** — [...]. Met na bok da blac'h ebet ac'hann da neuze, ha deu amañ war yun, pe n' am gweli ken. [...]. — (Fañch an Uhel, Kontadennoù ar Bobl/1, Al Liamm, 1984, p. 158.)
** — ...Ne ran ket, eme ar person ; p'he devezo hanter-kant skoed ez in diouzhtu ; ac'hann da neuze e chomoaze. — (Marsel Klerg, Faltazi an amzerioù kent, Mouladurioù Hor Yezh, 1999, p. 24.)
* ac'han da begoulz : betek pegoulz
** Ac'han da begoulz, daonet e vo mil va ereoù, e chomo an daou-mañ da flabotal o genou ? — (Jarl Priel, Kleñved an Togn, Al Liamm - Tir na n-og, 1952, p. 6.)
* ac'hann da-vloaz : a-raok bloaz
** Ne zimezo ket ahann da-vloaz. — (Jules Gros, Le trésor du breton parlé Deuxième Partie, 1970, p. 52.)
* ac'hann d'ar bloaz a zeu
** « Kenavo 'ta, Tourter. Ac'han d'ar bloaz a zeu, ma tegouez d'in, a-benn neuze, beza, evel bremañ, beo ha yac'h ! » — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 87.)
** Ac'hann' d'ar bloaz a zeu, emezañ, en devezo bet amzer Yannig da zeski e gatekiz, ha neuze e raio e bask. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 241-242.)
* ac'han da bell : e-pad ur pennad mat
** Kig hon bo bepred ac'hann da bell. — (Fañch an Uhel, Kontadennoù ar Bobl/3, Al Liamm, 1988, p. 211.)